CELEX: 32010R0732
Language: et
Date: 2010-08-11 00:00:00
Title: Komisjoni määrus (EL) nr 732/2010, 11. august 2010 , teatavate kaupade klassifitseerimise kohta kombineeritud nomenklatuuris

14.8.2010   
            
            
               ET
            
            
               Euroopa Liidu Teataja
            
            
               L 214/4
            
         KOMISJONI MÄÄRUS (EL) nr 732/2010,
   11. august 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2010
      
         
            Komisjoni nimel, presidendi eest
         
         
            komisjoni liige
         
         Štefan FÜLE
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode, mis kujutab endast kuumvaltsitud terasplaadist lõigatud ketast, läbimõõt umbes 187 cm ja paksus umbes 1,5 cm. Kettasse on stantsitud üks väike ava ja teine suurem ovaalne ava.
                  Pärast tollile esitamist tuleb seda edasi töödelda (freesimine ja lisaavade puurimine, terasäärise paigaldamine, pinna töötlemine ja pindamine), enne kui seda saab kasutada.
                  Toodet kasutatakse koos samalaadse kettaga, mille paksus on umbes 2,5 cm, et ühendada tiivik tiivikulaagriga nn tuuleturbiini (generaatoriga ühendatud tuulemootori) gondlis.
                  Vt foto (1).
               
               
                  7326 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7326, 7326 90 ja 7326 90 98 sõnastusega.
                  Toodet ei või klassifitseerida konstruktsiooni osana rubriiki 7308 või masinaosana XVI jaotisesse, kuna tollile esitataval kujul ei saa toodet pidada „osaks”, arvestades, et seda on vaja edasi töödelda.
                  Seepärast tuleb toode vastavalt tema koostismaterjalile klassifitseerida CN-koodi 7326 90 98 alla muuks terastooteks.
               
            
         
      
         (1)  Foto on esitatud üksnes informatsiooniks.